1998R2390 — DA — 01.07.2013 — 003.001

Dette dokument er et dokumentationsredskab, og institutionerne påtager sig intet ansvar herfor

Ændret ved:

▼B

KOMMISSIONENS FORORDNING (EF) Nr. 2390/98

af 5. november 1998

om gennemførelsesbestemmelser til Rådets forordning (EF) nr. 1706/98 for så vidt angår importordningen for visse kornsubstitutionsprodukter og produkter forarbejdet på basis af korn og ris med oprindelse i staterne i Afrika, Vestindien og Stillehavet (AVS) eller i de oversøiske lande og territorier (OLT) og om ophævelse af forordning (EØF) nr. 2245/90

KOMMISSIONEN FOR DE EUROPÆISKE FÆLLESSKABER HAR —

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1706/98 af 20. juli 1998 om ordningen for landbrugsprodukter og varer fremstillet af landbrugsprodukter med oprindelse i AVS-staterne og om ophævelse af forordning (EØF) nr. 715/90 ( 1 ), særlig artikel 30, stk. 1, og

ud fra følgende betragtninger:

I henhold til artikel 15 i forordning (EF) nr. 1706/98 indføres visse produkter, der er opført i bilag A til Rådets forordning (EØF) nr. 1766/92 af 30. juni 1992 om den fælles markedsordning for korn ( 2 ), senest ændret ved Kommissionens forordning (EF) nr. 923/96 ( 3 ), til Fællesskabet med toldfritagelse, og andre produkter, der er opført i nævnte bilag A og i artikel 1, stk. 1, litra c), i Rådets forordning (EF) nr. 3072/95 af 22. december 1995 om den fælles markedsordning for ris ( 4 ), senest ændret ved forordning (EF) nr. 2072/98 ( 5 ), indføres til Fællesskabet med toldnedsættelse, hvis de har oprindelse i AVS-staterne;

gennemførelsesbestemmelserne for ordningen bør for produkter i KN-kode 0714 10 91 og 0714 90 11 begrænses til, dels at der fastsættes forpligtelse til at indføre produktet med toldfritagelse eller toldnedsættelse fra det AVS-land, som er anført i importlicensen, dels at der indføres en ordning med regelmæssige meddelelser;

i henhold til artikel 27, stk. 5, i forordning (EF) nr. 1706/98 anvendes der ikke afgifter, når produkter henhørende under KN-kode 0714 10 91 og 0714 90 11, der har oprindelse i AVS-staterne og OLT, indføres direkte til de oversøiske franske departementer inden for et årligt EF-toldkontingent på 2 000 tons; gennemførelsesbestemmelserne for denne ordning bør omhandle licensansøgningernes indgivelse og importlicensernes udstedelse, og de bør give sikkerhed for, at indførslen sker direkte til de oversøiske departementer og inden for den maksimale mængde; for at overholde foranstaltningens målsætning og sikre, at toldkontingentet forvaltes, og at det er genstand for kontrol, bør licensernes anvendelse begrænses strengt, så de kun kan gælde for overgang til fri omsætning i nævnte departementer;

bestemmelserne supplerer eller fraviger bestemmelserne i Kommissionens forordning (EØF) nr. 3719/88 af 16. november 1988 om fælles gennemførelsesbestemmelser for import- og eksportlicenser samt forudfastsættelsesattester for landbrugsprodukter ( 6 ), senest ændret ved forordning (EF) nr. 1044/98 ( 7 ), eller bestemmelserne i Kommissionens forordning (EF) nr. 1162/95 af 23. maj 1995 om særlige gennemførelsesbestemmelser for ordningen med import- og eksportlicenser for korn og ris ( 8 ), senest ændret ved forordning (EF) nr. 444/98 ( 9 );

for bedre at følge den faktiske udnyttelse af licenserne er det hensigtsmæssigt at anvende bestemmelsen i forordning (EØF) nr. 3719/88 vedrørende forudgående forelæggelse af beviser for overgang til fri omsætning;

der erindres om, at den delvise godtgørelse af importtolden, der skyldes nedsættelse af tolden fra den 1. januar 1996, foretages efter Rådets forordning (EØF) nr. 2913/92 af 12. oktober 1992 om indførelse af en EF-toldkodeks ( 10 ), senest ændret ved forordning (EF) nr. 82/97 ( 11 ), og efter Kommissionens forordning (EØF) nr. 2454/93 af 2. juli 1993 om visse gennemførelsesbestemmelser til Rådets forordning (EØF) nr. 2913/92 om indførelse af en EF-toldkodeks ( 12 ), senest ændret ved forordning (EF) nr. 1677/98 ( 13 );

Kommissionens forordning (EØF) nr. 2245/90 af 31. juli 1990 om gennemførelsesbestemmelser til importordningen for produkter henhørende under KN-kode 0714 10 91 og 0714 90 11 med oprindelse i staterne i Afrika, Vestindien og Stillehavet (AVS) eller i de oversøiske lande og territorier (OLT) ( 14 ), senest ændret ved forordning (EF) nr. 1431/97 ( 15 ), bør ophæves;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Korn —

UDSTEDT FØLGENDE FORORDNING: